KOMMISSIONENS FORORDNING (EF) Nr. 2803/1999

af 22. december 1999

om fastsættelse af den ved beregningen af den finansielle udligning og det tilsvarende forskud anvendte forudfastsatte værdi af fiskerivarer, der tages tilbage fra markedet i fangstsæsonen 2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter(1), senest ændret ved forordning (EF) nr. 3318/94(2), særlig artikel 12, stk. 6, og

ud fra følgende betragtninger:

(1) I artikel 12 i forordning (EØF) nr. 3759/92 er det fastsat, at der ydes en finansiel udligning til producentorganisationer, der under visse betingelser gennemfører interventioner for de varer, der er nævnt i afsnit A og D i bilag I til nævnte forordning; værdien af denne finansielle udligning skal nedsættes med den forudfastsatte værdi af varer, som er bestemt til andre formål end konsum;

(2) Kommissionens forordning (EØF) nr. 1501/83 af 9. juni 1983 om afsætning af visse fiskerivarer, der har været genstand for markedsregulerende foranstaltninger(3) indeholder bestemmelser om de mulige afsætningsmåder for tilbagetagne varer; det er nødvendigt skønsmæssigt at ansætte disse varers værdi for hver af mulighederne under hensyntagen til den gennemsnitlige indtægt, som kan opnås ved en sådan afsætning i de forskellige medlemsstater;

(3) på grundlag af oplysningerne vedrørende denne værdi vil det være hensigtsmæssigt for fangstsæsonen 2000 at fastsætte værdien som anført i bilaget;

(4) i henhold til artikel 7 i Kommissionens forordning (EØF) nr. 3902/92 af 23. december 1992 om gennemførelsesbestemmelser for den finansielle udligning for fiskerivarer(4), senest ændret ved forordning (EF) nr. 1338/95(5), er der fastsat særlige bestemmelser, for at det organ, som er ansvarligt for at udbetale den finansielle udligning, underrettes, når en producentorganisation eller et af dens medlemmer udbyder sine varer til salg i en anden medlemsstat end den, hvor organisationen er anerkendt; det nævnte organ er organet i den medlemsstat, hvor producentorganisationen er blevet anerkendt; den forudfastsatte værdi, der skal fratrækkes, bør derfor være den, der anvendes i sidstnævnte medlemsstat;

(5) ovennævnte bestemmelser finder også anvendelse på forskuddet på den finansielle udligning som omhandlet i artikel 6, stk. 1, i forordning (EØF) nr. 3902/92;

(6) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Den forudfastsatte værdi, der indgår i beregningen af den finansielle udligning og af det tilsvarende forskud for de varer, der tages tilbage af producentorganisationerne, og som anvendes til andre formål end konsum, fastsættes for fangstsæsonen 2000 som angivet i bilaget for hvert af de anførte anvendelsesformål.

Artikel 2

Den forudfastsatte værdi, der skal fratrækkes i den finansielle udligning og det tilsvarende forskud, er den værdi, der anvendes i den medlemsstat, hvor producentorganisationen er blevet anerkendt.

Artikel 3

Denne forordning træder i kraft den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 1999.

På Kommissionens vegne

Franz FISCHLER

Medlem af Kommissionen

(1) EFT L 388 af 31.12.1992, s. 1.

(2) EFT L 350 af 31.12.1994, s. 15.

(3) EFT L 152 af 10.6.1983, s. 22.

(4) EFT L 392 af 31.12.1992, s. 35.

(5) EFT L 129 af 14.6.1995, s. 7.

BILAG

>TABELPOSITION>